شه‌فه‌ق نيوز/ راوێژكار ئاسايش نه‌ته‌وه‌يى دوناڵد ترامپ سه‌رۆك ئه‌مريكى، باس له‌وه‌ كرد ك وه‌خت ئه‌وه‌ هاتگه‌ گفتگوو يه‌كلاكه‌ريگ ئه‌نجام بدريه‌ێد وه‌ل روسيا له‌باره‌ى پشتگيريكرنى له‌ حكومه‌ت سوورى و ويرانكاريه‌يلى له‌ ئۆرپا.
له‌ى باوه‌ته‌و، ئيتش ماكماستر له‌ ديمانه‌يگ وه‌ل تووڕ "ABC" ئه‌مريكى وت: پشتگيرى روسيا له‌ حكومه‌ت به‌شار ئه‌سه‌د بويه‌سه‌ هووكار وه‌رده‌وامى جه‌نگه‌يل ناوخوه‌يى و قه‌يران له‌ عراق و ده‌وڵه‌ته‌يل هاوساى و ئۆرپا.
جى باسه‌، ماكماستر هه‌ميش وت: پشتگيرى روسيا له‌و رژيمه‌ ك لايه‌نيگه‌ له‌و جووره‌ كيشمه‌كيشه‌يله‌، مه‌سه‌له‌يگه‌ ك بايه‌سه‌ جى پرس وپرسكارى بدێ، يه‌يش بيجگه‌ كاره‌يل ويرانكارانه‌ى روسيا له‌ ئۆرپا، ك ئيسه‌ وه‌خت ئه‌وه‌ هاتگه‌ ئه‌را گفتگوو يه‌كلاكه‌ر وه‌ل روسيا.
